אליס ווטרס

אליס ווטרס (באנגלית: Alice Waters), (נולדה ב-28 באפריל 1944), שפית אמריקאית, חלוצת מסעדנות העילית באמריקה. ווטרס נולדה בצ'אטהם שבניו ג'רזי. בקיץ 1964, במהלך השנה האחרונה ללימודיה בבית הספר התיכון, נסעה לצרפת ונשבתה בקסמי האכילה הלא יקרה אך הטעימה להפליא בביסטרו הצרפתיים, אותם אוכל המעמד הבינוני הצרפתי. היא התלהבה מהתרבות אשר שמה דגש חזק כל כך על תרבות היין והאוכל. גולת הכותרת של ביקורה הייתה בפונדק כפרי זעיר בברטאן, שם היא אכלה ירך חזיר משומר עם מלון, דג טרוטה טרי עם שקדים שנדוג היישר ממימי החוף הסמוך, ועוגת טארט פטל פשוטה שנעשתה מהפירות שבגן המסעדה: "נזכרתי בארוחת הערב הזו אלף פעמים". ווטרס קיבלה את התואר הראשון שלה בלימודי תרבות צרפת ב-1967 באוניברסיטת ברקלי בקליפורניה, התלמדה בבית הספר מונטסורי בלונדון ולאחר מכן טיילה שנה בצרפת. חיברה שמונה ספרים. בהשפעת חוויותיה בצרפת זנחה ווטרס את תוכניותיה המקוריות להיות מורה ופתחה ב-1971 את מסעדת "שה פניס" בברקלי, קליפורניה. מטרתה הייתה ליצור אווירה דומה לזו שחוותה בפונדק הזעיר בברטאן, מקום בו ניתן למחוא כפיים לשף ולהחמיא בקול על המנות. המסעדה מבוססת על מאכלים פשוטים. זהו מטבח אקולוגי המחובר לסביבתו, המתבסס על שימוש במרכיבים אורגניים מהיצע מקומי. בתחילת השבוע המטבח בסיסי ובסופו נהפך להיות מורכב ומתוחכם יותר. התפריט משתנה מדי יום. במסעדה שני שפים מבצעים - David Tanis ו-Jean Pierre Moulle, הנמצאים כל אחד שישה חודשים בשנה במסעדה. ב-1983 נולדה בתה פאני, וב-1984 ייסדה את "קפה פאני", המגיש ארוחות בוקר וצהריים. נבחרה לאחת מעשרת השפים הטובים בעולם על ידי Cuisine et Vins de France ב-1986. השפית הטובה באמריקה על ידי קרן ג'יימס בירד ב-1992. פרס הומניטארי מקרן ג'יימס בירד ב-1997. פרס על מפעל חיים ממגזין בון אפטיט ב-2000. המסעדה הטובה באמריקה על ידי המגזין גורמט ב-2001. כוכב במדריך מישלן ב-2006. שה פניס מדורגת מזה שש שנים בין 50 המסעדות הטובות בעולם במשאל שעורך המגזין רסטורנט. בשנת 2002 מקום 29;בשנת 2003 הגיעה למקום ה-12 בעולם; בשנת 2004 הגיעה למקום ה-37 בעולם; בשנת 2005 הגיעה למקום ה-13 בעולם; בשנת 2006 נבחרה למקום העשרים בעולם; בשנת 2007 למקום ה-40 בעולם; ובשנת 2008 במקום ה-37 בעולם. ווטרס זכתה לפרס על מפעל חיים לשנת 2007 מטעם המגזין רסטורנט. Chez Panisse Fruit. Morrow Coocbooks, May 2002 Chez Panisse Cafe Cookbook. Morrow Cookbooks, September 1999 Fanny at Chez Panisse: The Child's Restaurant Adventures with 46 Recipes. Morrow Cookbooks, October 1997 Chez Panisse Vegetables. Morrow Cookbooks, May 1996 Chez Panisse Pasta, Pizza and Calzone. Random house, April 1995 Chez Panisse Menu Cookbook. Random House, April 1995 Chez Panisse Desserts. written with Lindsey R. Shere. Randfom House, November 1994 Chez Panisse Cooking. with Mario Bertolli. Random House, November 1994 שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 141. מדיה וקבצים בנושא אליס ווטרס בוויקישיתוף אליס ווטרס, ברשת החברתית אקס (טוויטר) אליס ווטרס, ברשת החברתית אינסטגרם אליס ווטרס, ברשת החברתית Goodreads אתר מסעדת שה פניס דנה שוופי, ווטרס. אליס ווטרס, באתר nrg‏, 31 ביולי 2007 אליס ווטרס: ריאיון עם חלוצת מזון הבריאות, באתר onlife,‏ 2 באוקטובר 2016 אליס ווטרס, באתר אנציקלופדיה בריטניקה (באנגלית) מסעדת שה פניס במקום ה-29 בעולם בשנת 2002 מסעדת שה פניס במקום ה-12 בעולם בשנת 2003 מסעדת שה פניס במקום ה-37 בעולם בשנת 2004 מסעדת שה פניס במקום ה-13 בעולם בשנת 2005 מסעדת שה פניס במקום ה-20 בעולם בשנת 2006 מסעדת שה פניס במקום ה-40 בעולם בשנת 2007 מסעדת שה פניס במקום ה-37 בעולם בשנת 2008 פרס על מפעל חיים לאליס ווטרס לשנת 2007 מטעם המגזין רסטורנט